CELEX: 62015CA0096
Language: el
Date: 2016-06-16 00:00:00
Title: Υπόθεση C-96/15: Απόφαση του Δικαστηρίου (τρίτο τμήμα) της 16ης Ιουνίου 2016 [αίτηση του Tribunal de grande instance de Nanterre (Γαλλία) για την έκδοση προδικαστικής αποφάσεως] — Saint Louis Sucre, πρώην Saint Louis Sucre SA κατά Directeur général des douanes et droits indirects (Προδικαστική παραπομπή — Γεωργία — Ζάχαρη — Καταβολή εισφορών από τους παραγωγούς — Δικαίωμα επιστροφής — Ζάχαρη που είχε αποθεματοποιηθεί χωρίς να εξαχθεί — Αδικαιολόγητος πλουτισμός — Επιχειρηματική ελευθερία — Μέθοδος υπολογισμού)

22.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 305/8
            
         Απόφαση του Δικαστηρίου (τρίτο τμήμα) της 16ης Ιουνίου 2016 [αίτηση του Tribunal de grande instance de Nanterre (Γαλλία) για την έκδοση προδικαστικής αποφάσεως] — Saint Louis Sucre, πρώην Saint Louis Sucre SA κατά Directeur général des douanes et droits indirects
   (Υπόθεση C-96/15) (1)
   
   ((Προδικαστική παραπομπή - Γεωργία - Ζάχαρη - Καταβολή εισφορών από τους παραγωγούς - Δικαίωμα επιστροφής - Ζάχαρη που είχε αποθεματοποιηθεί χωρίς να εξαχθεί - Αδικαιολόγητος πλουτισμός - Επιχειρηματική ελευθερία - Μέθοδος υπολογισμού))
   (2016/C 305/11)
   Γλώσσα διαδικασίας: η γαλλική
   
      Αιτούν δικαστήριο
   
   Tribunal de grande instance de Nanterre
   
      Διάδικοι στην υπόθεση της κύριας δίκης
   
   Saint Louis Sucre, πρώην Saint Louis Sucre SA
   
      κατά
   
   Directeur général des douanes et droits indirects
   
      Διατακτικό
   
   
               1)
            
            
               Το άρθρο 15, παράγραφοι 2 και 8, του κανονισμού (ΕΚ) 1260/2001 του Συμβουλίου, της 19ης Ιουνίου 2001, για την κοινή οργάνωση των αγορών στον τομέα της ζάχαρης, έχει την έννοια ότι παραγωγός ζάχαρης δεν μπορεί να στηριχθεί στη συγκεκριμένη διάταξη για να αξιώσει την επιστροφή των εισφορών στην παραγωγή τις οποίες κατέβαλε για τις ποσότητες ζάχαρης A και B που παρέμεναν αποθεματοποιημένες στις 30 Ιουνίου 2006, δεδομένου ότι δεν προβλέφθηκε, με τον κανονισμό (ΕΚ) 318/2006 του Συμβουλίου, της 20ής Φεβρουαρίου 2006, για την κοινή οργάνωση των αγορών στον τομέα της ζάχαρης, παράταση της ισχύος του συστήματος των εισφορών στην παραγωγή μετά την ημερομηνία αυτή.
            
         
               2)
            
            
               Δεν προέκυψε κανένα στοιχείο που να θίγει το κύρος του κανονισμού (ΕΕ) 1360/2013 του Συμβουλίου, της 2ας Δεκεμβρίου 2013, σχετικά με τον καθορισμό των εισφορών στην παραγωγή στον τομέα της ζάχαρης για τις περιόδους εμπορίας 2001/2002, 2002/2003, 2003/2004, 2004/2005 και 2005/2006, του συντελεστή που απαιτείται για τον υπολογισμό της συμπληρωματικής εισφοράς για τις περιόδους εμπορίας 2001/2002 και 2004/2005 και των ποσών που πρέπει να καταβληθούν από τις βιομηχανίες ζάχαρης στους πωλητές ζαχαροτεύτλων λόγω της διαφοράς μεταξύ του ανώτατου ποσού των εισφορών και του ποσού των εισφορών αυτών που πρέπει να εισπραχθούν για τα έτη εμπορίας 2002/2003, 2003/2004 και 2005/2006.
            
         
      (1)  ΕΕ C 146 της 4.5.2015.